আজ রাতেই FIFA বিশ্বকাপের ড্র! কখন, কোথায় দেখবেন? জেনে নিন

ওয়েব ডেস্ক: বাজতে চলেছে ফুটবল বিশ্বকাপের (Football World Cup) দামামা। ইতিহাসে প্রথমবার ৪৮ দল লড়বে ফুটবলের এই বিশ্বযুদ্ধে। ফিফা বিশ্বকাপ, ২০২৬-এর (FIFA World Cup 2026) জন্য তাই মুখিয়ে রয়েছেন ফুটবলপ্রেমীরা। আর আজ এই বিশ্বকাপের জন্য এক গুরুত্বপূর্ণ দিন। কারণ, আজই রয়েছে বিশ্বকাপের আনুষ্ঠানিক ড্র (FIFA World Cup 2026 Draw), যার মাধ্যমে ঠিক হবে কোন দল কোন গ্রুপে থাকবে এবং কে কার বিরুদ্ধে খেলবে। শুক্রবার, ওয়াশিংটন ডিসির ‘কেনেডি সেন্টার ফর দ্য পারফর্মিং আর্টস’-এ আয়োজিত হবে এই অনুষ্ঠান।

আগামী ফিফা বিশ্বকাপের আয়োজন করতে চলেছে তিন দেশ- আমেরিকা, কানাডা এবং মেক্সিকো। ৪৮ দলের এই টুর্নামেন্টে থাকবে ১২টি গ্রুপ গ্রুপ ‘এ’ থেকে বর্ণানুক্রমে ‘গ্রুপ-এল’। ইতিমধ্যে নিয়ম অনুযায়ী, তিন আয়োজক দেশকে আলাদা গ্রুপে রাখা হয়েছে। মেক্সিকো রয়েছে ‘গ্রুপ-এ’, কানাডা রয়েছে ‘গ্রুপ-বি’ এবং আমেরিকা রয়েছে ‘গ্রুপ-ডি’-তে। বিশ্ব র‌্যাঙ্কিংয়ের শীর্ষ ১১টি দল ইতিমধ্যেই বিশ্বকাপের টিকিট পেয়েছে। ১২ নম্বরে থাকা ইতালি সহ মোট ২২টি দল লড়বে শেষ ছ’টি জায়গার জন্য। এই সিদ্ধান্ত হবে আগামী বছরের ৩১ মার্চ।

আরও পড়ুন: বাইশ গজে ইতিহাস নারিনের! কী নজির গড়লেন KKR তারকা?

ফিফা বিশ্বকাপের ড্র কখন এবং কোথায় দেখা যাবে?

তারিখ: ৫ ডিসেম্বর, শুক্রবার

সময়: রাত ১০:৩০ (ভারতীয় সময়)

টিভি সম্প্রচার: ভারতে কোনও টিভি চ্যানেলে এই অনুষ্ঠান সম্প্রচারিত হবে না

লাইভ স্ট্রিমিং: ফিফা প্লাস অ্যাপ এবং ফিফা বিশ্বকাপের সোশ্যাল মিডিয়া হ্যান্ডেলে এই অনুষ্ঠান দেখা যাবে।